**Jonne-Markus Jantunen** (s. 9. elokuuta 1996 Lahti) on suomalainen entinen jääkiekkoilija, pelipaikaltaan oikea laitahyökkääjä. Jantunen laukoo oikealta. Hän pelasi ammattilaisurallaan kahtena kautena Pelicansissa yhteensä 24 ottelua. Pääosan urastaan hän pelasi Mestiksessä.

Ura
---

Jantunen aloitti jääkiekkoilun maalivahtina Jokereissa, mutta on varsinaisesti Pelicansin kasvatti. Kaudella 2011–2012 hän oli C-nuorten II-divisioonan karsinnoissa Pelicans Akatemian paras maalintekijä ja jakoi sisäisen pistepörssin voiton Jasse Mertarannan kanssa tehoilla 1+9=10. Kaudella 2012–2013 Jantunen oli B2-nuorten SM-karsinnoissa Pelicansin paras maalintekijä Samuel Fagerlundin kanssa seitsemällä osumallaan. B2-nuorten SM-sarjan runkosarjassa hän jakoi joukkueen sisäisen pistepörssin voiton Niki Huovisen ja Eetu Rissasen kanssa tehoilla 10+19=29. Kaudella 2016–2017 Jantunen oli Pelicansin A-nuorten kolmanneksi paras maalintekijä ja neljänneksi paras pistemies tehoilla 13+18=31.

Kaudella 2017–2018 Jantunen nousi Pelicansin SM-liigarinkiin ja hän pelasi joukkueessa harjoitusotteluita. Jantunen teki liigadebyyttinsä 20. lokakuuta 2017 KooKoota vastaan. Hänestä tuli Pelicansin ja sitä edeltäneen Lahden Reippaan seurahistorian ensimmäinen toisen polven pääsarjakiekkoilija, kun Jantusen isä Marko loi Lahdessa pääsarjauraa Hockey-Reippaassa vuosina 1990–1992 ja Pelicanissa vuosina 2006–2010. Jonne Jantunen merkittiin Pelicansin nelosketjun oikeaan laitaan Antti Tyrväisen ja Arttu Heikkisen viereen. Hän sai ottelussa jääaikaa 10.53 minuuttia. Jantunen keräsi myös heti kaksi syöttöpistettä oltuaan kakkossyöttäjänä kahteen ylivoimamaaliin. Jarkko Hämäläinen valitsi hänet ottelun Alumnien tähtien kolmostähdeksi. Liigauransa avausmaalin Jantunen teki seitsemännessä ottelussaan 14. marraskuuta 2017 vieraissa Helsingin IFK:ta vastaan. Kaikkiaan hän teki SM-liigassa kauden aikana 21 runkosarjaottelussa tehot 1+5=6. Jantunen pelasi miesten pelejä myös kahden ottelun verran lainalla Mestis-joukkue Heinolan Peliitoissa.

Huhtikuussa 2018 Jantunen teki Pelicansin kanssa 1+1-vuotisen SM-liigasopimuksen. Elokuussa seura lainasi hänet Peliittojen Mestis-joukkueeseen. Jantunen pelasi siellä alkukaudella 20 runkosarja- ja seitsemän Suomen Cupin ottelua. Hän pelasi kauden aikana kolme SM-liigaottelua. Jantusen kausi päättyi kuitenkin loukkaantumiseen joulukuussa 2018.

Jantunen siirtyi kaudeksi 2019–2020 vuoden mittaisella sopimuksella Mestis-joukkue TUTO Hockeyn riveihin. Toukokuussa 2020 hän teki seuran kanssa vuoden mittaisen jatkosopimuksen. Kaudella 2020–2021 Jantunen jakoi tehoilla 7+7=14 TUTOn sisäisen pistepörssin neljännen sijan Mikko Laineen ja Mikke Levon kanssa.

Muuta
-----

Jantusen isä Marko teki pitkän pelaajauran SM-liigassa ja Ruotsin Elitserienissä. Hän pelasi myös kolme NHL-ottelua Calgary Flamesissa kaudella 1996–1997 sekä kuului Suomen vuoden 1997 MM-joukkueeseen. Jonne Jantusella on myös pikkuveli Jesse.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Pelicans | A-SM | 42 | 4 | 5 | 9 | 10 | 2 | 0 | 0 | 0 | 0 |
| 2015–2016 | Pelicans | A-SM | 48 | 7 | 7 | 14 | 16 | 2 | 0 | 0 | 0 | 2 |
| 2016–2017 | Pelicans | A-SM | 47 | 13 | 18 | 31 | 8 | 7 | 0 | 3 | 3 | 4 |
| 2017–2018 | Pelicans | A-SM | 24 | 10 | 10 | 20 | 10 | 4 | 1 | 0 | 1 | 0 |
|  | Pelicans | SM-liiga | 21 | 1 | 5 | 6 | 0 | – | – | – | – | – |
|  | Peliitat | Mestis | 2 | 0 | 1 | 1 | 0 | – | – | – | – | – |
| 2018–2019 | Pelicans | SM-liiga | 3 | 0 | 1 | 1 | 0 | – | – | – | – | – |
|  | Peliitat | Mestis | 20 | 2 | 3 | 5 | 10 | – | – | – | – | – |
| 2019–2020 | TUTO Hockey | Mestis | 49 | 6 | 14 | 20 | 22 | – | – | – | – | – |
| 2020–2021 | TUTO Hockey | Mestis | 30 | 7 | 7 | 14 | 10 | 3 | 1 | 0 | 1 | 2 |
| 2 kautta | yhteensä | SM-liiga | 24 | 1 | 6 | 7 | 0 | – | – | – | – | – |
| 4 kautta | yhteensä | Mestis | 101 | 15 | 25 | 40 | 42 | 3 | 1 | 0 | 1 | 2 |

Lähteet
-------

* Jonne Jantunen The Internet Hockey Databasessa (englanniksi)
* Jonne Jantunen Eurohockey-sivustolla (englanniksi)
* Jonne Jantunen *Elite Prospects*. Everysport Media Group AB.  (englanniksi)

### Viitteet

1. 1 2  Marko Jantunen *HS.fi*.  24.2.2004. Sanoma Media Finland Oy. Viitattu 20.10.2017.
2. ↑  Jonne Jantunen *Jatkoaika.com*. Jatkoaika r.y. Viitattu 16.4.2018.
3. 1 2 3 4  Jonne Jantunen *Elite Prospects*. Everysport Media Group AB.  (englanniksi)
4. ↑  Jonne Jantunen rakentaa omaa lätkäuraansa nyt Turussa *jalkipeli.net*.  25.11.2019. jälkipeli.net. Viitattu 20.7.2020.
5. ↑  Elite Prospects - Pelicans U16 Akatemia *eliteprospects.com*. Everysport Media Group AB. Viitattu 15.4.2019. (englanniksi)
6. ↑  Elite Prospects - Pelicans U17 *eliteprospects.com*. Everysport Media Group AB. Viitattu 15.4.2019. (englanniksi)
7. ↑  Elite Prospects - Pelicans U20 *eliteprospects.com*. Everysport Media Group AB. Viitattu 15.4.2019. (englanniksi)
8. ↑  Jalonen, Krister: Värikkään kiekkolegendan Marko Jantusen poika debytoi isänsä vanhan seuran riveissä – "Hän on sellainen peluri" *is.fi*.  3.8.2017. Sanoma Media Finland Oy. Viitattu 20.10.2017.
9. ↑  Jalonen, Krister: Jonne Jantunen aloitti heti isänsä jalanjäljillä – kaksi tehopistettä parin minuutin sisään *is.fi*.  3.8.2017. Sanoma Media Finland Oy. Viitattu 20.10.2017.
10. ↑  Kokoonpanot *liiga.fi*.  20.10.2017. Jääkiekon SM-liiga Oy. Viitattu 20.10.2017.
11. ↑  Ottelutilastot *liiga.fi*.  20.10.2017. Jääkiekon SM-liiga Oy. Viitattu 20.10.2017.
12. ↑  Otteluseuranta *liiga.fi*.  20.10.2017. Jääkiekon SM-liiga Oy. Viitattu 20.10.2017.
13. ↑  Otteluseuranta *liiga.fi*.  14.11.2017. Jääkiekon SM-liiga Oy. Viitattu 14.11.2017.
14. ↑  Pelicans-puolustukseen uusi kasvo Jukureista - Karalahti matkaa Lahteen *Jatkoaika.com*.  16.4.2018. Jatkoaika r.y. Viitattu 16.4.2018.
15. ↑  Nuori lupaus Salonen Pelicansiin - Kvartalnov ei jatka Lahdessa *pelicans.fi*.  13.8.2018. Lahden Pelicans Oy. Viitattu 13.8.2018.
16. ↑  Jantunen, Embrich ja Virpiö TUTOon! *tutohockey.fi*.  13.8.2019. TUTO Hockey Oy. Viitattu 14.8.2019.
17. ↑  Jonne Jantunen jatkaa TuTon hyökkäyksessä *tutohockey.fi*.  15.5.2020. TUTO Hockey Oy. Viitattu 15.5.2020.
18. ↑  Elite Prospects - TUTO Hockey *eliteprospects.com*. Everysport Media Group AB. Viitattu 6.4.2021. (englanniksi)
19. ↑  Marko Jantunen *Elite Prospects*. Everysport Media Group AB.  (englanniksi)

TUTO Hockey – Mestis
7 Valtonen |
9 V. Virtanen |
11 Ranta |
13 Kaski |
15 Sirén |
18 Kiik |
21 Higgins |
22 Rannisto |
23 Konttila |
26 N. Konttila |
27 Leppikoski (**A**) |
30 Aalto |
31 Pohjanoksa |
32 Karjalainen |
34 Miikkulainen |
35 Aalto |
37 Vuorio |
40 Levo (**C**) |
43 Kettunen |
50 A. Konttila |
51 Lemberg |
55 Lahtinen |
67 Colomban |
70 J. Virtanen (**A**) |
73 Larinmaa (**A**) |
76 Räty |
77 Takkunen |
78 Mutikainen |
92 Andžāns  

Valmentajat Vidman – Paukkunen – Virpiö – Törnström